The Drawing Room ตั้งอยู่ชั้น 12 ของ The St. Regis Bangkok Hotel ครับ การเดินทางง่ายมากยิ่งกว่านับ 1 2 3 คือท่านก็สามารถนั่ง BTS มาลงสถานีราชดำริ แล้วก็ออกประตูลงมา ด้านตรงข้ามราชกรีฑาสโมสร เข้าไปแล้วก็กดลิฟท์ไปชั้น 12 ร้าน The Drawing Room ก็จะอยู่ตรงหน้าท่านเลยยยย ก็จงเดินเข้าไปครับ อ้อ book ไว้ก็ดีนะครับ เพราะบางวันช่วงบ่ายๆคนก็แอบเต็มเหมือนกัน ^^ 

ที่นี่ตกแต่งสวยดีครับ ดูใส่ใจในรายละเอียดนะ โทนดำๆทึบๆทะมึนๆ เงียบขรึมและหรูหราในตัวดีครับ โซฟาก็นิ๊มมนิ่ม หย่อนตูดลงแล้วก็เพลินเกือบจะหลับเลยทีเดียว ที่นั่งมีทั้งแบบนั่งคนเดียวได้ หรือกลุ่มใหญ่เป็นสิบคนก็มีโต๊ะยาวให้ครับ 

วันนี้มากิน High Tea ซึ่งตัว High Tea Set นี้จะมี 3 ราคาครับ ถ้าจำไม่ผิดจะเป็น 850, 1050, และกระโดดข้ามไป 6000 กว่าบาทเลย ชาเลือกได้สองอย่าง ตามเซ็ท มีมาให้สองกา ก็เติมน้ำร้อนได้เรื่อยๆครับ ที่นี่ใช้ชาคุณภาพดีใช้ได้เลย ส่วนขนมก็โอเคครับ มี scones มีเค้กหลายอย่าง มี pie, puff ตามภาพเลยครับ ก็ไม่น้อยนะครับ ทานสองคนนี่ก็แอบอิ่มเหมือนกัน ถ้าทานอะไรรองท้องมาแล้ว มีอร่อยๆก็คงจะเป็น scones แล้วก็พวกเค้ก ส่วนพวก puff ผมว่ารสชาติงงๆนิดนึงครับ 
scones อร่อยดี มีแยมมาให้แบบสะใจๆ ก็ป้ายยยกินกันไปครับ 